

**Crna Gora**

**SKUPŠTINA GLAVNOG GRADA - PODGORICE**

**ODBOR ZA IZBOR I IMENOVANJA**

Broj: 02-016/24- 218

Podgorica, 21. mart 2024. godine

               Na osnovu člana 21 Odluke o osnivanju Savjeta za razvoj i zaštitu lokalnu samouprave Glavnog grada (“Sl. list Crne Gore – opštinski propisi”, broj 31/19) i  člana 11 Odluke o obrazovanju radnih tijela Skupštine Glavnog grada – Podgorice (»Službeni list CG – opštinski propisi», br. 31/19 i 50/23), Odbor za izbor i imenovanja Skupštine Glavnog grada – Podgorice, objavljuje –

**J A V N I  P O Z I V**

**za predlaganje kandidata za članove Savjeta za razvoj i zaštitu lokalne samouprave Glavnog grada**

**I** - Savjet za razvoj i zaštitu lokalne samouprave Glavnog grada (u daljem tekstu Savjet) preduzima mjere za unapređenje rada lokalne samouprave.

U ostvarivanju svojih prava i dužnosti Savjet može podnositi inicijativu za donošenje, izmjene i dopune zakona i drugih propisa kojima se uređuje lokalna samouprava, slobode i prava građana Glavnog grada, položaj, prava i dužnosti Glavnog grada, kao i predlog za zaštitu Ustavom i zakonom utvrđenih prava i dužnosti Glavnog grada, zaštitu sloboda i prava lokalnog stanovništva i podizanje nivoa kvaliteta javnih usluga.

**II** - Savjet ima predsjednika i šest članova. Savjet se bira iz redova istaknutih i uglednih građana Glavnog grada i stručnjaka iz oblasti lokalne samouprave, planiranja prostora i izgradnje objekata, strateškog planiranja, privrede i društvenih djelatnosti.

Pod istaknutim i uglednim građanima i stručnjacima, smatra se:

- akademsko osoblje ustanova za visoko obrazovanje i naučnih ustanova koje se bavi razvojem znanja u propisanim oblastima,

- članovi odgovarajućih strukovnih komora,

- priznati stručnjaci koji imaju reference u utvrđenim oblastima,

- članovi reprezentativnog udruženja poslodavaca,

- građani Glavnog grada kojima je uručeno javno priznanje u skladu sa Statutom Glavnog grada.

**III -** Za člana Savjeta ne mogu biti birani:

- izabrani predstavnici i funkcioneri u smislu odredaba Etičkog kodeksa za izabrane predstavnike i funkcionere u lokalnoj samoupravi Glavnog grada,

- izabrana, imenovana ili postavljena lica u državnim organima i organima uprave, odnosno javnim preduzećima i službama čiji je osnivač Vlada Crne Gore,

- funkcioneri političkih partija (predsjednici partija, članovi predsjedništva, njihovi zamjenici, članovi izvršnih i glavnih odbora i drugi partijski funkcioneri),

- lica protiv kojih se vodi krivični postupak ili koja se nalaze u kaznenoj evidenciji,

- bračni drugovi lica iz alineje 1 do 5 ovog člana ili lica koja se sa njima nalaze u srodstvu u pravoj liniji, bez obzira na stepen srodstva.

**IV -** Članove Savjeta predlažu: strukovna udruženja, ustanove za visoko obrazovanje, naučne ustanove, privredni subjekti, nevladine organizacije i mjesne zajednice.

Predlog kandidata mora biti obrazložen i sadržati pisanu saglasnost kandidata sa predlogom.

**V -** Rok za predlaganje kandidata je 30 dana od dana objavljivanja javnog poziva.

**VI -** Predlozi za kandidate za članove Savjeta za razvoj i zaštitu lokalne samouprave Glavnog grada, podnose se Odboru za izbor i imenovanja Skupštine Glavnog grada - Podgorice, ulica Njegoševa 20.

Javni poziv će se objaviti u dnevnom listu ″Dan″ i na web sajtu Glavnog grada – Podgorice, www.podgorica.me.

**NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel. 482-051 .

**PREDSJEDNIK ODBORA,**

**mr Vasilije Čarapić s.r.**